stanford-oval/wikipedia huggingface dataset:
אליפות זוגות הנשים של ה-WWE

| אליפות זוגות הנשים של ה-WWE>  חגורת אליפות זוגות הנשים של ה-WWE.פרטים | אליפות זוגות הנשים של ה-WWE>  חגורת אליפות זוגות הנשים של ה-WWE.פרטים |  חגורת אליפות זוגות הנשים של ה-WWE>  |
| --- | --- | --- |
| ארגון מפעיל | WWE |  |
| מותג | Raw (2019–היום) סמאקדאון (2019–היום) NXT‏ (2019–2021) |  |
| תאריך יצירה | 24 בדצמבר 2018 |  |
| האלופות הנוכחיות | ליב מורגן וראקל רודריגז |  |
| תאריך זכייה | 24 בפברואר 2025 |  |
| סטטיסטיקות | סטטיסטיקות |  |
| האלופות הראשונות | The Boss 'n' Hug Connection (ביילי וסשה בנקס) |  |
| הכי הרבה זכיות | כזוג (2 זכיות): אלכסה בליס וניקי קרוס  ביילי וסשה בנקס  ניה ג'קס ושיינה בייזלר  ראקל רודריגז וליב מורגן  Damage CTRL (דקוטה קאי ואיאו סקיי)  הקבוקי ווריורס (אסקה וקיירי סיין)  ביאנקה בלאייר וג'ייד קרגיל כיחידה (4 זכיות): אסקה |  |
| האלופות לזמן הארוך ביותר | הקבוקי ווריורס (אסקה וקיירי סיין) ‏(172 ימים) |  |
| האלופות לזמן הקצר ביותר | אלכסה בליס ואסקה‏ (5 ימים) |  |
| האלופה המבוגרת ביותר | ליטה ‏(47 שנים, 319 ימים) |  |
| האלופה הצעירה ביותר | ריאה ריפלי ‏(24 שנים, 344 ימים) |  |
| האלופות הכבדות ביותר | ניה ג'קס ושיינה בייזלר ‏(185 ק"ג) |  |
| האלופות הקלות ביותר | כרמלה והמלכה זלינה ‏(95 ק"ג) |  |
אליפות זוגות הנשים של ה-WWE (באנגלית: WWE Women's Tag Team Championship) היא תואר אליפות היאבקות מקצועית, שנוצר על ידי הארגון האמריקאי, ה-WWE, למותגים Raw וסמאקדאון. האליפות נוצרה ב-24 בדצמבר 2018 במהלך פרק של התוכנית Raw. זוהי האליפות היחידה לאחר פיצול המותגים אשר מוגנת בכמה מותגים ולא בלעדית למותג אחד בודד. אלופות הזוגות הנוכחיות הן ליב מורגן וראקל רודריגז.
היא נבדלת מאליפות זוגות הנשים של ה-WWF, שהייתה פעילה בין שנת 1983 לשנת 1989.
היסטוריה

בשנת 1989, ארגון היאבקות שנקרא בעבר World Wrestling Federation‏ (WWF; כיום נקרא WWE) השבית את אליפות זוגות הנשים של ה-WWF, עקב היעדר זוגות של נשים בדיוויזיה. סטטוס זה הלך ונשמר במשך שנות האלפיים. החל משנת 2010, דיוויזיית הנשים החלה לגדול ובשנת 2010, האתר הרשמי של ה-WWE כתב מאמר בגין תמיכה בתחייה של אליפות זוגות הנשים. בשנת 2014, התאומות בלה (ברי וניקי בלה) דיברו על רצונן להשיב לפעילות את אליפות זוגות הדיוות - במהלך תקופה זו עד לשנת 2016, המתאבקות יוחסו לתואר "דיוות", כשהאליפות הראשית שלהן הייתה אליפות הדיוות. הרעיון להקים לתחייה את אליפות זוגות הנשים נשכח עד לאמצע שנת 2018; בריאיון ל-Sky Sports, סטפני מקמהן דיברה לגבי חגורות האליפות ואמרה בנושא זה ש"זה עדיין לא זה, אך זה בהחלט משהו ששמענו מקהל המעריצים שלנו וזה משהו שאנחנו להוטים ליישם ברגע שנוכל." לפני האירוע אבולושן, שנערך בחודש אוקטובר והיה אירוע השלם וצפה הראשון שכל הקרבות בו היו קרבות נשים, השערות החלו לצוץ לגבי אליפות זוגות הנשים, כשחלק מהתגובות היו ממתאבקות פעילות, שרמזו שהארגון יציג את חגורות האליפות באירוע זה. רק לפני האירוע, סטפני אמרה שחגורות אלה יגיעו "קרוב ממה שניתן לתאר"; למרות הציפיות, חגורות אלה אינן הוצגו באירוע אבולושן. נראה שנושא זה ירד מהפרק פעם נוספת עד ל-3 בדצמבר 2018, במהלך פרק של Raw, שבו מעריץ מהקהל שאל את ביילי וסשה בנקס מה הן מתכוונות להביא לדיוויזיית הנשים בשנת 2019. ביילי ובנקס השיבו ואמרו שהן מתכננות להפוך לאלופי זוגות הנשים הראשונות של ה-WWE.
ב-24 בדצמבר, במהלך פרק של Raw, יושב ראש ה-WWE, וינס מקמהן, הודיע באופן רשמי שחגורות אליפות זוגות הנשים יוצגו במהלך שנת 2019. ב-14 בינואר 2019 בתוכנית Raw, עיצובן של חגורות האליפות נחשפו על ידי אלכסה בליס, במהלך פינתה "רגע של בליס". לאחר חשיפת העיצוב, בליס הודיעה שהאלופות הראשונות תיקבענה באירוע תא ההדחות, שיתקיים ב-17 בפברואר 2019, במהלך קרב תא ההדחות זוגות, כששלושה זוגות מ-Raw ושלושה זוגות מסמאקדאון ייקחו חלק בקרב, מה שיהפוך את חגורות אלה ללא בלעדיות לאף מותג. ב-18 בפברואר בתוכנית Raw, נודע שחגורות האליפות תוגנה גם במותג NXT.
ב-28 בינואר בתוכנית Raw, ניה ג'קס וטמינה וה-Riott Squad (ליב מורגן ושרה לוגאן) ניצחו את אלכסה בליס ומיקי ג'יימס, ונטליה ודנה ברוק, בהתאמה, והעפילו לקרב תא ההדחות זוגות. ב-4 בפברואר בתוכנית Raw, סשה בנקס וביילי ניצחו את אלישיה פוקס וניקי קרוס והעפילו לקרב תא ההדחות כדי לסגור את מכסת שלושת הזוגות מהמותג Raw. במקביל בתוכנית סמאקדאון לא התקיימו קרבות העפלה והזוגות ממותג זה שאישרו את השתתפותן בקרב היו מנדי רוז וסוניה דוויל, The IIconics (בילי קיי ופייטון רויס), ונעמי וכרמלה. ב-11 וב-12 בפברואר בתוכניות Raw וסמאקדאון, התקיימו שני קרבות זוגות משולשים, שבהן הזוג שהוצמד לניצחון נאלץ להיכנס ראשון לקרב תא ההדחות. ביילי ורוז הן אלו שהוצמדו בקרבות שלהן בהתאמה, מה שגרם לכך שהזוגות של ביילי ובנקס, ורוז ודוויל נאלצו להיכנס ראשונות לקרב תא ההדחות. The Boss 'n' Hug Connection ניצחו בקרב תא ההדחות והפכו לאלופות זוגות הנשים הראשונות בתולדות הארגון.
היסטוריה > קרב תא ההדחות להכתרת אלופות זוגות הנשים הראשונות של ה-WWE

| מספר הדחה | מתאבקות | מספר כניסה | הודחו על ידי | שיטת ההדחה | זמן |
| --- | --- | --- | --- | --- | --- |
| 1 | נעמי (כרמלה ונעמי) | 5 | בילי קיי ופייטון רויס | הצמדה משותפת לאחר גלגול | 17:10 |
| 2 | בילי קיי ופייטון רויס (The IIconics) | 4 | ניה ג'קס וטמינה | הצמדה בו זמנית לאחר צמד מהלכי סמואן דרופ | 20:15 |
| 3 | ליב מורגן ושרה לוגאן (Riott Squad) | 3 | טמינה | הצמדה לאחר סופרפליי ספלאש על צמד המתאבקות | 25:05 |
| 4 | טמינה (ניה ג'קס וטמינה) | 6 | סשה בנקס, ביילי, מנדי רוז וסוניה דוויל | הצמדה לאחר מרפק מהחבל העליון על ידי ביילי | 27:05 |
| 5 | סוניה דוויל (מנדי רוז וסוניה דוויל) | 2 | סשה בנקס | הכנעה לבנקס סטייטמנט | 33:00 |
| זוכות | ביילי וסשה בנקס (The Boss 'n' Hug Connection) | 1 | — | — | 33:00 |
היסטוריה > הטורניר להכתרת אלופות זוגות הנשים של ה-WWE‏ (2022)

לאחר שסשה בנקס ונעמי הושעו לזמן בלתי מוגבל וכתוצאה מהפשטתן מחגורות האליפות, השדרן של סמאקדאון, מייקל קול, הודיע שיתקיים טורניר אשר יכתיר אלופות חדשות. הטורניר החל ב-8 באוגוסט בפרק של התוכנית Raw והתקיים הן בתוכנית השבועית Raw והן בסמאקדאון עד שהגיע לסיומו ב-29 באוגוסט בפרק של התוכנית Raw.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר   Raw   (8 ו-15 באוגוסט 2022)   סמאקדאון   (12 ו-19 באוגוסט 2022) | רבע גמר   Raw   (8 ו-15 באוגוסט 2022)   סמאקדאון   (12 ו-19 באוגוסט 2022) |  |  | חצי גמר   Raw   (22 באוגוסט 2022)   סמאקדאון   (26 באוגוסט 2022) | חצי גמר   Raw   (22 באוגוסט 2022)   סמאקדאון   (26 באוגוסט 2022) |  |  | גמר   Raw   (29 באוגוסט 2022) | גמר   Raw   (29 באוגוסט 2022) |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  טמינה ודנה ברוק |  הצמדה |   |   |  |  |   |   |  |  |
|  |  טמינה ודנה ברוק |  הצמדה |   |   |  |  |   |   |  |  |
|  |  איאו סקיי ודקוטה קאי |  10:00 |   |   |  |  |   |   |  |  |
|  |  איאו סקיי ודקוטה קאי |  10:00 |   |   |  איאו סקיי ודקוטה קאי |  הצמדה |   |   |  |  |
|  |  Raw  |  Raw  |   |   |  איאו סקיי ודקוטה קאי |  הצמדה |   |   |  |  |
|  |  Raw  |  Raw  |   |   |  אלכסה בליס ואסקה |  18:30 |   |   |  |  |
|  |  אלכסה בליס ואסקה |  הכנעה |   |   |  אלכסה בליס ואסקה |  18:30 |   |   |  |  |
|  |  אלכסה בליס ואסקה |  הכנעה |   |   |  |  |   |   |  |  |
|  |  ניקי A.S.H. ודודרופ |  09:00 |   |   |  |  |   |   |  |  |
|  |  ניקי A.S.H. ודודרופ |  09:00 |   |   |  |  |   |   |  איאו סקיי ודקוטה קאי |  הצמדה |
|  |  |  |   |   |  |  |   |   |  איאו סקיי ודקוטה קאי |  הצמדה |
|  |  |  |   |   |  |  |   |   |  ראקל רודריגז ואלייה |  11:30 |
|  |  ראקל רודריגז ואלייה |  הצמדה |   |   |  |  |   |   |  ראקל רודריגז ואלייה |  11:30 |
|  |  ראקל רודריגז ואלייה |  הצמדה |   |   |  |  |   |   |  |  |
|  |  שוטצי וזאיה לי |  09:35 |   |   |  |  |   |   |  |  |
|  |  שוטצי וזאיה לי |  09:35 |   |   |  ראקל רודריגז ואלייה |  הצמדה |   |   |  |  |
|  |  סמאקדאון  |  סמאקדאון  |   |   |  ראקל רודריגז ואלייה |  הצמדה |   |   |  |  |
|  |  סמאקדאון  |  סמאקדאון  |   |   |  נטליה וסוניה דוויל |  08:00 |   |   |  |  |
|  |  טוקסיק אטרקשן (NXT) (ג'יג'י דולין וג'ייסי ג'יין) |  הצמדה |   |   |  נטליה וסוניה דוויל |  08:00 |   |   |  |  |
|  |  טוקסיק אטרקשן (NXT) (ג'יג'י דולין וג'ייסי ג'יין) |  הצמדה |   |   |  |  |   |   |  |  |
|  |  נטליה וסוניה דוויל |  08:48 |   |   |  |  |   |   |  |  |
|  |  נטליה וסוניה דוויל |  08:48 |   |   |  |  |   |   |  |  |
זכיות משולבות > כזוגות

| דירוג | מתאבקות | מספר החזקות בתואר | מספר ימים משולבים בהחזקת התואר | מספר ימים משולבים בהחזקת התואר לפי WWE |
| --- | --- | --- | --- | --- |
| 1 | ניה ג'קס ושיינה בייזלר | 2 | 215 | 215 |
| 2 | הקבוקי ווריורס (אלכסה בליס וקיירי סיין) | 1 | 171 | 181 |
| 3 | Damage CTRL (דקוטה קאי ואיאו סקיי) | 2 | 163 | 162 |
| 4 | The Boss 'n' Hug Connection/ביילי וסשה בנקס | 2 | 145 | 134 |
| 5 | כרמלה והמלכה זלינה | 1 | 132 | 132 |
| 6 | נטליה וטמינה | 1 | 129 | 129 |
| 7 | אלכסה בליס וניקי קרוס | 2 | 123 | 124 |
| 8 | The IIconics (בילי קיי ופייטון רויס) | 1 | 120 | 120 |
| 9 | ניקי A.S.H. וריאה ריפלי | 1 | 63 | 63 |
| 10 | נעמי וסשה בנקס | 1 | 47 | 47 |
| 11 | אסקה ושארלוט פלייר | 1 | 42 | 42 |
| 12 | בקי לינץ' וליטה | 1 | 733+ | 733+ |
| 13 | אלייה וראקל רודריגז | 1 | 14 | 13 |
| 14 | אלכסה בליס ואסקה | 1 | 5 | 4 |
זכיות משולבות > כמתאבקות יחידות

| דירוג | מתאבקת | מספר החזקות בתואר | מספר ימים משולבים בהחזקת התואר | מספר ימים משולבים בהחזקת התואר לפי WWE |
| --- | --- | --- | --- | --- |
| 1 | אסקה | 3 | 218 | 225 |
| 2 | ניה ג'קס | 2 | 215 | 215 |
| 2 | שיינה בייזלר | 2 | 215 | 215 |
| 4 | סשה בנקס | 2 | 192 | 182 |
| 5 | ניקי A.S.H./ניקי קרוס | 3 | 186 | 186 |
| 6 | קיירי סיין | 1 | 171 | 180 |
| 7 | דקוטה קאי | 2 | 163 | 162 |
| 7 | איאו סקיי | 2 | 163 | 162 |
| 9 | ביילי | 2 | 145 | 134 |
| 10 | כרמלה | 1 | 132 | 132 |
| 10 | המלכה זלינה | 1 | 132 | 132 |
| 12 | נטליה | 1 | 129 | 129 |
| 12 | טמינה | 1 | 129 | 129 |
| 14 | אלכסה בליס | 3 | 128 | 127 |
| 15 | בילי קיי | 1 | 120 | 120 |
| 15 | פייטון רויס | 1 | 120 | 120 |
| 17 | ריאה ריפלי | 1 | 63 | 63 |
| 18 | נעמי | 1 | 47 | 47 |
| 19 | שארלוט פלייר | 1 | 42 | 42 |
| 20 | בקי לינץ' | 1 | 733+ | 733+ |
| 20 | ליטה | 1 | 733+ | 733+ |
| 22 | אלייה | 1 | 14 | 14 |
| 22 | ראקל רודריגז | 1 | 14 | 14 |
15 ראקל גונזלס|ליב מורגן 2 זכיות 100
ביאורים

↑  טוקסיק אטרקשן הוסרו מן הקרב עקב פציעה שספגה דולין. קרב זוגות מרובע שהוגדר בשם "הזדמנות אחרונה" התקיים ב-26 באוגוסט בפרק של התוכנית סמאקדאון ובו השתתפו טמינה ודנה ברוק, נטליה וסוניה דוויל, ניקי A.S.H. ודודרופ, ושוטצי וזאיה לי.
↑  דולין וג'יין החליפו את ניקיטה ליונס וזואי סטארק עקב אי כשירותה של סטארק להתחרות וליונס לא הייתה יכולה להתחרות עקב אי יכולתה להיכנס לקנדה משום שלא התחסנה לנגיף הקורונה.
הערות שוליים

↑  החזירו את חגורות אליפות זוגות הנשים של ה-WWE
↑  התאומות בלה דוחפות את רעיון חגורות אליפות זוגות הדיוות
↑  מדוע רעיון חגורות אליפות זוגות הדיוות של ברי וניקי בלה הוא רעיון טוב
↑  סטפני מקמהן מספקת עדכון על אליפות זוגות הנשים של ה-WWE
↑  סטפני מקמהן אומרת שחגורות אליפות זוגות הנשים יגיעו באופן "קרוב ממה שניתן לתאר"
↑  וינס מקמהן מכריז על חגורות אליפות זוגות הנשים של ה-WWE; יוצגו בהמשך השנה
↑  אלכסה בליס חושפת את חגורות אליפות זוגות הנשים של ה-WWE
סשה בנקס וביילי — אלופות זוגות הנשים הראשונות בעלות שתי תקופות כהונה כאלופות ביחד; במהלך תקופת הכהונה הראשונה, הן נודעו בשם The Boss 'n' Hug Connection, בעוד שבתקופת הכהונה השנייה, הן נודעו כביילי וסשה בנקס.
מסה על שכל האדם

| --- | --- |

הכריכה המקורית של "מסה על שכל האדם" מ-1689
 מידע כללי
 מאת:  ג'ון לוק 
 שפת המקור:  אנגלית 
 סוגה:  פילוסופיה 
 נושא:  תורת ההכרה 
 הוצאה
 תאריך הוצאה:  1690 
 
מסה על שכל האדם (באנגלית: An Essay Concerning Human Understanding) הוא חיבור של הפילוסוף האנגלי ג'ון לוק העוסק בתורת ההכרה, ביסודות הידע וההבנה האנושיים ובמגבלותיהם. המסה הודפסה לראשונה ב-1689, ולוק הספיק לערוך לאחר מכן שלוש מהדורות מתוקנות שלה, שהאחרונה מביניהן התפרסמה ב-1700. המסה נחשבת לטקסט מכונן בתולדות האמפיריציזם המודרני. לוק מבקר בה את הרעיון לפיו קיימים מושגים אוניברסליים הטבועים בכל בני האדם מלידה. הוא טוען שמקור כל הידע האנושי הוא בניסיון החושי ובניסיון העיוני. לפי לוק, בני אדם אינם חווים דברים בעולם באופן ישיר, אלא בתיווך האידיאות שנוצרות בשכלם בעקבות הניסיון. המסה דנה גם בתפקיד השפה ובקשיים הנוצרים עקב הצורך להשתמש במילים בשביל להבין ולמסור ידע. לוק דן בדרכים השונות להשגת ידע, מבחין בין סוגים שונים של ידע, ובשימוש בכוח השיפוט על מנת להבחין בין דרגות שונות של ודאות.
מבנה המסה ומטרתה

המסה מחולקת לארבעה חלקים המכונים "ספרים". הספר הראשון מוקדש להפרכה של התאוריה לפיה ישנם מושגים הטבועים באדם מלידה ומהווים את הבסיס לידע. החלק השני מסביר מהן אידיאות, דן במקורות של האידיאות ואפיונן, כולל מיון של האידיאות לסוגים שונים ודיון באידיאות חשובות מסוימות. החלק השלישי דן בטבע השפה, מקורותיה, השימוש בה ותפקידה בהבנה ובידע. החלק הרביעי דן בידע ובמגבלותיו, בהבחנה בין ידע, דעה ואמונה, בדרגות שונות של ידיעה, ובסוגים שונים של מדע.
לוק טוען בפתח הספר שקהילת הידע בת זמנו לא חסרה בנאים דגולים שעתידים להשאיר אחריהם מונומנטים חשובים של ידע, שיזכו להערצת הדורות הבאים. הוא מציין במיוחד את ההישגים של אייזק ניוטון, רוברט בויל, כריסטיאן הויגנס ותומאס סידנהם. בהמשך לאנלוגיה בין עולם הידע לעולם הבניין, הוא ממשיל את חיבורו לעמל של עובד זוטר שמטרתו אינה להקים עוד מונומנט מפואר, אלא לנקות מעט את הקרקע עליה מושתת עולם הידע:
קהילת המלומדים אינה חסרה כעת בנאים־אומנים, שתכניותיהם הכבירות לקידום המדעים תֹותֵרְנָה אחריהם מצבות־עד שתעוררנה את הערצת הדורות הבאים. אבל לא כל אחד צריך לקוות להיות בויל או סידנהם. ובדור שהקים מדענים דגולים כמו הויגנס ומר ניוטון שאין דומה לו, עם עוד אחרים מסוגם, הרי זה שאפתני די והותר להיות פועל פשוט אשר רק מנקה מעט את הקרקע ומפנה חלק מן הפסולת הנמצאת בדרך לידיעה.
המקור באנגלית
The commonwealth of learning is not at this time without master-builders, whose mighty designs, in advancing the sciences, will leave lasting monuments to the admiration of posterity: but every one must not hope to be a Boyle or a Sydenham; and in an age that produces such masters as the great Huygenius and the incomparable Mr. Newton, with some others of that strain, it is ambition enough to be employed as an under-labourer in clearing the ground a little, and removing some of the rubbish that lies in the way to knowledge
על אף שלוק מביע במסה ביטחון ביכולת "לנקות" את יסודות הידע מתפיסות מוטעות והבלים, הוא סבר שהיכולת האנושית למצוא ודאות היא חלקית ומוגבלת, ושבני אדם, מטבע הדברים, לעולם אינם חסינים מטעויות. בהתאם, הבנה של מגבלות הידע האנושי היא מטרה מרכזית בתורת ההכרה שפיתח. במקרים רבים בני אדם צריכים להסתדר ללא ידע ודאי, כלומר לבסס את הבנתם על דעות ואמונות. אולם גם במקרים אלה יש להבחין בין מידות שונות של הסכמה (Assent) שניתן לייחס לדעה או לאמונה כביטוי של אמת. בהתאם, מטרה נוספת של לוק היא למצוא קריטריונים למידת האמת של דעות ואמונות. מטרות אלה מצריכות גם הבנה של מקורות הידע וההבנה האנושיים. לוק מנסח את מטרת המסה על שכל האדם כך: "לשאול לגבי המקור, הוודאות, וההקף של הידע האנושי; יחד עם הבסיס והמידות של אמונה, דעה והסכמה".
ספר ראשון: על המושגים המולדים

הטיעון של לוק לגבי מקור הידע האנושי מתחיל בשלילה של הגישה הרווחת בתקופתו, לפיה ישנם אידיאות ועקרונות שהם מולדים ואוניברסליים וטבועים בכל יצור אנושי (רעיון המכונה בפסיכולוגיה נייטיביזם). העמדה שאותה לוק מבקר הייתה משותפת לזרמים שונים בפילוסופיה בת זמנו, כולל הפילוסופיה של דקארט ותלמידיו, פילוסופים בולטים בכנסייה האנגליקנית, והמסורת הפלטוניסטית. לפני לוק תומאס הובס, פייר גסנדי ואחרים כבר ביקרו את אותה התפיסה, אך היא נותרה הגישה הדומיננטית בפילוסופיה. לפי תפיסה זו, העקרונות שטבועים בכל אדם הם ברורים לכול, נטבעו באדם על ידי אלוהים, והם מהווים את הבסיס לידע, לאמת ולכללי מוסר אוניברסליים. לוק טען שאין לתפיסה זו בסיס. ראשית, כיוון שלא קיימים עקרונות אוניברסליים ומוסכמים על כל בני האדם. כך למשל, אידיאות כגון זהות, אי-אפשרות, ואלוהים, או עקרונות מעשיים כמו עבודת האל – דברים שפילוסופים בני זמנו של לוק חשבו לטבועים בכל בן אנוש – אינם אוניברסליים, כיוון שאינם קיימים אצל ילדים, ובמקרים רבים אף אינם ברורים למבוגרים. שנית, גם אם אידיאות ועקרונות אלה היו אוניברסליים, אין משתמע מכך שהם טבועים בכל אדם מלידה, כיוון שייתכנו דרכים אחרות להגיע להסכמה אוניברסלית.
הפרכת התפיסה בדבר עקרונות מולדים מובילה את לוק להנחת המוצא שלפיה כל האידיאות המהוות את הבסיס לידיעה מגיעות מהניסיון, דרך החושים, כאשר מדובר בניסיון שמקורו באובייקטים חיצוניים, או עיון פנימי (רפלקציה), כאשר מדובר בניסיון של פעולות פנימיות לשכל, כגון מחשבה, הטלת ספק, אמונה, רצון וכדומה. ההנחה היא שהשכל האנושי בראשיתו הוא, במילים של לוק, כמו "דף לבן נטול תווים". על אף שלוק לא השתמש בביטוי, מקובל לתאר רעיון זה כרעיון לפיו השכל הוא "טאבולה ראסה" (לוח חלק) לפני הניסיון. כיוון שהידע לפי גישה זו מגיע מהניסיון בלבד, לוק נחשב להוגה חשוב בהתפתחות האמפיריציזם. עם זאת, בתקופתו של לוק לא היה מקובל להבחין באופן מוחלט בין "אמפיריציזם" ל"רציונליזם", והעיקרון לפיו מקור הידע לגבי הטבע הוא בהתבוננות וניסיון היה מקובל בתקופתו על אחרים בחברה המלכותית, גם לפני יציאתה של המסה לאור.
ספר שני: על האידיאות > אידאות פשוטות ומורכבות

לוק פיתח טקסונומיה של אידיאות המובחנות על ידי פרמטרים שונים. הסיווג המרכזי הוא בין אידיאות פשוטות (Simple ideas) לאידיאות מורכבות (Complex ideas). אידיאות פשוטות נוצרות באופן פסיבי דרך הניסיון, כאשר אנחנו נפגשים עם מושאים. למשל, חישה של קוביית קרח יכולה ליצור אצלנו את האידיאות "קר" ו"קשה". לא ניתן ליצור, להרוס, להעלים, לשנות, או לפרק אידיאה פשוטה לאידיאות אחרות. אידיאות פשוטות יכולות להיווצר גם כתוצאה מניסיון בעיון פנימי. כך למשל, לוק מחשיב את האידיאות "תפיסה" ו"רצון" לאידיאות פשוטות. הן יכולות להיווצר גם בשילוב של חישה ועיון פנימי, כמו במקרה של כאב והנאה.
אידיאות מורכבות, מנגד, נוצרות משילוב, הפשטה או חיבור של אידיאות פשוטות. למשל, האידיאות "אדם", "סוס", "זהב", "מים" וכדומה הן אידיאות מורכבות, גם אם חווינו אותן במציאות, כיוון שהן מכילות בתוכן מספר אידיאות אחרות. השכל יכול ליצור אידיאות מורכבות באופן אקטיבי, כמו שקורה למשל כשאנחנו מדמיינים דבר שלא ראינו.
לוק מחלק אידיאות מורכבות למספר סוגים: אידיאות של עצמים (Substances), כגון אדם; של אופנים (Modes), כגון משולש, רצח, הודיה ויופי; ושל יחסים (Relations) כמו זהה, שונה, דומה, גורם ל-, וגדול מ-. לוק מפתח את הדיון בנוגע לאידיאות מורכבות מסוימות שהוא רואה כחשובות לעיסוק בשאלות פילוסופיות שחורגות מאפיסטמולוגיה גרידא. כך למשל, הדיון על האידיאה "זהות" משמש את לוק לדיון מורחב על המשמעות של זהות אישית, במהלכו הוא דוחה את הטענות לפיהן זהות אישית היא זהות של האורגניזם או זהות של הנפש לאורך זמן ומקום, וטוען כי משמעותה הנכונה היא זהות של התודעה. לטיעון זה הייתה השפעה נרחבת על הפילוסופיה המודרנית של מושג הזהות והפילוסופיה של העצמי (Self).
פרשנים של לוק חלוקים בדעתם לגבי השאלה באיזו מידה ואופן האידיאות מייצגות את המושאים במציאות. כאמור, הדברים היחידים שזמינים ישירות לתפיסה של האדם הן האידיאות. מצב זה מעלה את האפשרות שהאידיאות מהוות "מסך" בינינו לבין המציאות, כפי שטען תומאס ריד. אם לוקחים את הטענה הזו לקצה הלוגי שלה, ייתכן שאנחנו לא יכולים להגיד שום דבר אמיתי על העולם החיצוני ואף ייתכן שלא קיים שום דבר מחוץ לשכל. הפילוסוף בן זמנו של לוק, אדוארד סטילינגפליט, טען שאם התאוריה של לוק נכונה הרי שכאשר לוק סוגד לאלוהים הוא למעשה סוגד לאידיאות של עצמו. ג'ורג' ברקלי טען שמשמעות התאוריה של לוק היא שאין לנו אפשרות להשוות בין האידיאות שבשכלנו לבין המושאים במציאות, אלא רק בין אידיאות לאידיאות אחרות. לוק רצה להימנע מספקנות רדיקלית מעין זו. אולם, השאלות כיצד בדיוק לוק ניסה להתגבר על הבעיות האלה ובאיזו מידה הוא מצליח להתגבר עליהן הן נושא לוויכוח בין הפרשנים של לוק. לגבי אידיאות פשוטות, כיוון שהשכל אינו יכול ליצור אותן, לוק טוען שהן לעולם לא בידיון או דמיון, אלא תוצר טבעי ורגיל של דברים שפועלים עלינו והן מייצגות דברים במציאות. דבר זה נכון גם לגבי אידיאות פשוטות של איכויות משניות. האידיאה "לבן" שנוצרת כשאנחנו חוזים בכדור שלג אינה דמות (Resemblance) של משהו שנמצא בכדור השלג, אבל היא תואמת לתכונות שקיימות באמת בכדור השלג. לפי חלק מהפרשנים של לוק הצהרות אלה מורות על כך שהתאוריה שלו היא גרסה של ריאליזם פילוסופי, אבל גם בין אלה שמקבלים את הטענה הזו יש הבדלים משמעותיים.
ספר רביעי: על הידיעה והדעה

לוק מצהיר בפתח החלק הרביעי של המסה על שכל האדם שהידע האנושי נוגע לאידיאות בלבד, ומגדיר ידע כתפיסה של קשר והסכמה, או חוסר הסכמה וסתירה (Repugnancy) בין אידיאות. משתמע מהגדרה זו שידע נתון בצורה של טענות לגבי ההסכמה או לגבי הקשר בין אידיאות.
ספר רביעי: על הידיעה והדעה > דרכים להשגת ידע

לוק מחלק את עולם הידע על פי שלוש דרכים בהן אנו תופסים את ההסכמה או את הקשר בין אידיאות: (1) ידע אינטואיטיבי שהוא מיידי; (2) ידע דמונסטרטיבי שנסמך על הוכחות; (3) ידע חושי.
עבור לוק מידת הוודאות של ידע אינטואיטיבי וידע דמונסטרטיבי היא שווה וגבוהה יותר ממידת הוודאות של ידע חושי. ידע אינטואיטיבי הוא ידע שאי אפשר לעמוד בפניו והוא כאילו כופה את עצמו עלינו בוודאות שאינה מותירה מקום לספק. למשל, אנחנו יודעים ששחור שונה מלבן באופן מיידי וללא כל צורך בהוכחה. הוודאות של כל הידע שלנו תלויה בידע אינטואיטיבי. למעשה, הקיום של ידע אינטואיטיבי הוא התחליף של לוק לצורך באידיאות מולדות.
כאשר אינטואיציה מיידית אינה מספיקה אנחנו זקוקים לידע דמונסטרטיבי הנסמך על הוכחות. הדוגמאות של לוק לקוחות בעיקר מתחום הגאומטריה, כמו ההוכחה שסכום הזוויות במשולש זהה לסכום שתי זוויות ישרות. ידע דמונסטרטיבי תלוי בידע אינטואיטיבי שמתערב בכל שלב של ההוכחה. אם לדוגמה אנחנו לא יודעים מה היחס בין זווית a לזווית b, אך יודעים באופן אינטואיטיבי ששתי הזוויות שוות לזווית c, אנחנו יכולים לדעת ש-a=b על סמך הזהות האינטואיטיבית של c עם עצמה. הוכחות מסובכות יותר יכולות לכלול שרשרת ארוכה של צעדים שמתחילים בידע אינטואיטיבי ומשתמשים בו לכל אורך הדרך. כיוון שידע דמונסטרטיבי נסמך על ידע אינטואיטיבי מידת הוודאות שלהם שווה; אך ידע דמונסטרטיבי יכול להיות פחות בהיר לשכל, ואנחנו יכולים לטעות לגביו, כך שהוא פחות בטוח.
ידע חושי נוגע לדברים ממשיים שקיימים מחוץ לשכלנו. לוק מודה בכך שידע מסוג זה אינו תואם להגדרתו, לפיה ידע הוא הסכמה או אי-הסכמה בין אידיאות בלבד. הוא אף מודע לטיעון לפיו אין לנו כלל יכולת לדעת שקיימים דברים מחוץ לשכלנו. עם זאת, הוא מסרב לקבל את הטענה וקובע שגם ידע חושי, על אף שרמת הוודאות שלו היא נמוכה יותר, צריך להיחשב לידע. התשובה של לוק לספקנים היא פרגמטית ואירונית: "אני עונה שאנו מוצאים בוודאות שעונג וכאב מופיעים אחרי האפליקציה של אובייקטים מסוימים עלינו – אובייקטים שאת הקיום שלהם אנחנו תופסים, או חולמים שאנחנו תופסים, על ידי חושינו; הוודאות הזו היא חזקה באותה מידה כמו מידת האושר או הסבל שלנו, ומעבר לה אין לנו עניין בלדעת או בלהיות".
ספר רביעי: על הידיעה והדעה > שיפוט, דעה, אמונה והסתברות

בהינתן שהידע של האדם מוגבל מטבעו, בני אדם נאלצים לפעול במקרים רבים על פי אמונות או דעות שאינן ודאיות. בנוסף, גם אם ניתן היה לדעת הכול, מסיבות פרקטיות לא ניתן לחיות רק על פי ידע. לוק אומר, למשל, שאם אדם היה אוכל רק כשהוא יודע בוודאות שהאוכל שלפניו יזין אותו, הוא לא היה שורד. אולם אין משמעותן של קביעות אלה שבהיעדר ידע אנחנו נאלצים לבחור באמונות או בדעות באופן שרירותי. בהיעדר ידיעה בני אדם משתמשים בכוח השיפוט (Judgment) שלהם, והם יכולים באמצעות השיפוט גם להבחין בין רמות שונות של ביטחון בדעה או אמונה, או במילים אחרות בהסתברות של אותה אמונה או דעה. המונח הסתברות (Probability), בשימוש של לוק, אינו מתייחס להסתברות סטטיסטית, אלא לסבירות של דעה או אמונה.
כאמור, ידע, לפי הגדרתו של לוק, הוא תפיסה של הסכמה או חוסר הסכמה בין אידיאות. המילה תפיסה (Perception) אצל לוק שמורה למקרים בהם יש ודאות. בניגוד לידע, כשאנחנו משתמשים בשיפוט אנחנו לא תופסים, אלא מניחים, הסכמה או אי-הסכמה בין אידיאות. חלק מהידע שלנו הוא אינטואיטיבי, במובן שאנו תופסים את הוודאות שלו באופן מיידי. שיפוט הוא לעולם לא מיידי באופן זה. הוא מתייחס לטענות שקיים לגביהן ספק. אם כן, כמו בידע דמונסטרטיבי, שיפוט מערב הוכחות לגבי ההסכמה או אי ההסכמה בין אידיאות. אולם בניגוד לידע דמונסטרטיבי, ההוכחות שמעורבות בשיפוט הן לא מיידיות (אינטואיטיביות), אלא מבוססות על הנחות שאנו מאמינים שהסתברותן גבוהה.
הבסיס להסתברות יכול להיות משני סוגים: ניסיון אישי מהעבר או עדות של אחרים. דוגמה שלוק נותן להסתברות המבוססת של על ניסיון אישי היא האמונה שלנו לגבי דברים שקיימים מחוץ לטווח החושים שלנו. כשאדם רואה אנשים אחרים הוא יודע שהם קיימים (ידע חושי), אבל ידע זה מוגבל להווה. אם לאחר מכן הוא נכנס לחדר ולא רואה עוד אנשים סביבו, הוא לא יכול לדעת שיש עוד אנשים מלבדו בעולם, אבל יכול לשפוט, מניסיונו האישי, שאכן קיימים אנשים נוספים בעולם וזוהי אמונה בדרגת הסתברות גבוהה. דוגמה שלוק נותן להסתברות המבוססת על עדות היא אדם ששמע ממתמטיקאית בעלת מוניטין שסכום זוויות במשולש שווה לסכום שתי זוויות ישרות, אך לא טרח לתפוס עובדה זו כידע דמונסטרטיבי על ידי הבנת ההוכחה. בעוד שאותו אדם לא יודע בוודאות שטענה זו נכונה, יש לו בסיס להניח שהטענה נכונה בהסתברות גבוהה ולהאמין בה. דרגות של הסתברות משני הסוגים משתנות ממקרה למקרה, ולוק קובע קריטריונים רבים לבחינה של דרגת ההסתברות. אין לנו ברירה אלא להסתמך על אמונות ודעות במהלך החיים אך אנחנו יכולים, ומבחינה מוסרית צריכים, לנסות לבחון ככל האפשר את הבסיס להסתברות שאנחנו מקנים לדעות ואמונות.
כמו בידע, רוב בני אדם לא יכולים לזכור בכל רגע נתון את ההוכחות שהיו להם כשגיבשו אמונה או דעה. מסיבה זו לא ניתן לצפות מבני אדם להתכחש לדעה או לאמונה ברגע שהם שומעים טיעון שכביכול מפריך אותה. כיוון שכך וכיוון שהאמונות והדעות שלנו מבוססות על ניסיון אישי ועל המוניטין והסמכות שאנחנו מקנים לאנשים אחרים המוכרים לנו, לוק חושב שראוי לכבד את ריבוי הדעות בחברה תוך שמירה על שלום ועל ערך החברות.